CELEX: 31999D0001
Language: el
Date: 1998-12-14 00:00:00
Title: 1999/1/ΕΚ: Απόφαση της Επιτροπής της 14ης Δεκεμβρίου 1998 για την εφαρμογή υποχρεωτικού συστήματος επισήμανσης του βοείου κρέατος στη Φινλανδία [κοινοποιηθείσα υπό τον αριθμό Ε(1998) 4040] (Τα κείμενα στη φινλανδική και σουηδική γλώσσα είναι τα μόνα αυθεντικά)

Avis juridique important

|

31999D0001

1999/1/ΕΚ: Απόφαση της Επιτροπής της 14ης Δεκεμβρίου 1998 για την εφαρμογή υποχρεωτικού συστήματος επισήμανσης του βοείου κρέατος στη Φινλανδία [κοινοποιηθείσα υπό τον αριθμό Ε(1998) 4040] (Τα κείμενα στη φινλανδική και σουηδική γλώσσα είναι τα μόνα αυθεντικά)  

Επίσημη Εφημερίδα αριθ. L 001 της 05/01/1999 σ. 0003 - 0004

ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Δεκεμβρίου 1998 για την εφαρμογή υποχρεωτικού συστήματος επισήμανσης του βοείου κρέατος στη Φινλανδία [κοινοποιηθείσα υπό τον αριθμό Ε(1998) 4040] (Τα κείμενα στη φινλανδική και σουηδική γλώσσα είναι τα μόνα αυθεντικά) (1999/1/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 820/97 του Συμβουλίου, της 21ης Απριλίου 1997, σχετικά με τη θέσπιση συστήματος αναγνώρισης και καταγραφής των βοοειδών και την επισήμανση του βοείου κρέατος και των προϊόντων με βάση το βόειο κρέας (1), και ιδίως το άρθρο 19 παράγραφος 5,Εκτιμώντας:ότι το άρθρο 19 παράγραφος 4 του κανονισμού (ΕΚ) αριθ. 820/97 προβλέπει τη δυνατότητα τα κράτη μέλη που διαθέτουν επαρκώς ανεπτυγμένο σύστημα ταυτοποίησης και καταγραφής των βοοειδών να επιβάλουν, πριν από την 1η Ιανουαρίου 2000, υποχρεωτικό σύστημα επισήμανσης του βοείου κρέατος που προέρχεται από ζώα τα οποία γεννήθηκαν, παχύνθηκαν και εσφάγησαν στο έδαφός τους 7ότι η Φινλανδία υπέβαλε αίτηση στην Επιτροπή για έγκριση υποχρεωτικού συστήματος επισήμανσης του βοείου κρέατος σύμφωνα με την παράγραφο 5 της διάταξης αυτής 7 ότι έχει αποδειχθεί ότι η Φινλανδία διαθέτει επαρκώς ανεπτυγμένο σύστημα αναγνώρισης και καταγραφής των βοοειδών,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 Το αίτημα της Φινλανδίας, όπως συνοψίζεται στο παράρτημα, για εισαγωγή υποχρεωτικού συστήματος επισήμανσης του βοείου κρέατος που προέρχεται από ζώα τα οποία γεννήθηκαν, παχύνθηκαν και εσφάγησαν στο έδαφός της, εγκρίνεται σύμφωνα με το άρθρο 19 παράγραφος 5 του κανονισμού (ΕΚ) αριθ. 820/97.Άρθρο 2 Η παρούσα απόφαση απευθύνεται στη Δημοκρατία της Φινλανδίας.Βρυξέλλες, 14 Δεκεμβρίου 1998.Για την ΕπιτροπήFranz FISCHLERΜέλος της Επιτροπής(1) ΕΕ L 117 της 7. 5. 1997, σ. 1.ΠΑΡΑΡΤΗΜΑ 1. Σήμανση στο σφαγείο Τα σφάγια και τα μέρη βοοειδών προέλευσης Φινλανδίας πρέπει να φέρουν ετικέτα στην οποία να αναφέρεται η ημερομηνία της σφαγής και η ημερομηνία γέννησης του ζώου καθώς και η ένδειξη «βόειο κρέας Φινλανδίας».2. Σήμανση στο εργαστήριο τεμαχισμού Όταν τα βόεια κρέατα φινλανδικής προέλευσης τεμαχίζονται, μετατρέπονται σε κιμά ή συσκευάζονται σε εργοστάσιο παρασκευής κρέατος, τα κρέατα, η πρώτη ή η δεύτερη συσκευασία τους ή οι ετικέτες που τοποθετούνται στα κρέατα πρέπει να φέρουν την ένδειξη «βόειο κρέας Φινλανδίας» και την ταυτοποίηση της παρτίδας.3. Σήμανση στη λιανική πώληση Η πρώτη ή η δεύτερη συσκευασία ή οι ετικέτες που τοποθετούνται στα βόεια κρέατα πρέπει να φέρουν την ένδειξη «βόειο κρέας Φινλανδίας» και την ταυτοποίηση της παρτίδας. Μια ετικέτα με την ένδειξη «βόειο κρέας Φινλανδίας» πρέπει να τοποθετηθεί κοντά σε οποιοδήποτε κρέας που πωλείται χωρίς συσκευασία.